خارجیلره ائو ساتیشلاری آرتدی
تورکیهده آوریل آییندا ائو ساتیشلاری بیر اؤنجهکی ایلین عینی آیینا گؤره یوزده ۳۸،۸ آرتاراق ۱۳۳ مین ۵۸ اولدو
تورکیهده خارجیلره ائو ساتیشلاری آوریل آییندا بیر اؤنجهکی ایلین عینی آیینا گؤره یوزده ۵۸،۱ آرتدی.
تورکیه استاتیستیک قورومونون (تویک) بیلگیلرینه گؤره، تورکیهده آوریل آییندا ائو ساتیشلاری بیر اؤنجهکی ایلین عینی آیینا گؤره یوزده ۳۸،۸ آرتاراق ۱۳۳ مین ۵۸ اولدو.
خاریجیلره ائو ساتیشی ایسه آوریل آییندا بیر اؤنجهکی ایلین عینی آیینا گؤره یوزده ۵۸،۱ آرتاراق ۶ مین ۴۴۷ اولدو.
خارجیلره ائو ساتیشیندا ایلک سیرانی ۲ مین ۵۶۴ ائو ساتیشی ایله ایستانبول آلدی. ایستانبولو، سیرا ایله ۱۹۷۰ ائو ساتیشی ایله آنتالیا، ۳۳۳ ائو ساتیشی ایله باشکند آنکارا ایزلهدی.
ژانویه-آوریل دؤنمینده خارجیلره ائو ساتیشی بیر اؤنجهکی ایلین عینی دؤورونه گؤره یوزده ۴۸،۹ آرتاراق ۲۰ مین ۷۹۱ اولدو.
اؤلکه میللیتینه گؤره ان چوخ ائو ساتیشی روسیا وطنداشلارینا ائدیلدی. آوریل آییندا روسیا وطنداشلاری تورکیهدن ۱۱۵۲ ائو آلدیلار. روسیا وطنداشلارینی، ۹۰۵ ائو ایله ایران و ۷۱۴ ائو ایله عراق وطنداشلاری ایزلهدی.
ایلگیلیلی خبرلر
تورکیهنین ماشین صادراتی آرتدی
ماشینقاییرما صنایعینین صادراتی ژانویه-می دؤنمینده سربست بؤلگهلر داخیل ائدیلدیگینده ۱۰،۱ میلیارد دلارا چاتدی
فیچ، تورکیه اقتصادی اوچون بؤیومه تخمینینی یوکسلتدی
تورک اقتصادینین بو ایلین بیرینجی دؤرددهبیرینده گؤزلهنیلهندن چوخ داها یاخشی اولدوغو بیلدیریلدی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab